google/wiki40b huggingface dataset:
मलेशियाई रिंग्गित

नामोत्पत्ति

रिंग्गित का अर्थ मलय भाषा में 'दांतेदार' (jagged) है, जो वास्तवित तौर पर 16 वीं और 17 वीं शताब्दी में पुर्तगाली उपनिवेश के दौरान व्यापक रूप से प्रचलित चांदी के नुकीले (दांते वाले) स्पेनी डॉलर के लिए प्रयुक्त किया जाता था। सिंगापुर डॉलर और ब्रुनेई डॉलर को भी मलय भाषा में रिंग्गित कहा जाता है, इस तरह से मलेशियाई रिंग्गित के लिए आधिकारिक कूट शब्द RM का इस्तेमाल किया जाता है।
आधिकारिक रूप से मलय नाम रिंग्गित और सेन शब्द अगस्त 1975 में स्वीकार किए गए। इसके पहले आधिकारिक तौर पर अंग्रेजी में डॉलर व सेंट और मलय में रिंग्गित और सेन का इस्तेमाल किया जाता था और आज भी देश के कुछ हिस्सों में इन्हीं शब्दों का प्रचलन बरकरार है।

इतिहास

12 जून 1967 को मलाया और ब्रिटिश बोर्नियो डॉलर के सममूल्य पर उनके स्थान पर नए केंद्रीय बैंक बैंक निगारा मलेशिया द्वारा जारी मलेशियाई डॉलर ने लिया।
बेरिलियम सल्फेट

बेरिलियम सल्फेट एक अकार्बनिक यौगिक है।
श्रीधर व्यंकटेश केतकर

डॉ॰ श्रीधर व्यंकटेश केतकर (०२ फ़रवरी १८८४ - १० अप्रैल १९३७) मराठी भाषा के प्रथम ज्ञानकोश (महाराष्ट्रीय ज्ञानकोश) के सुविख्यात जनक-संपादक, समाजशास्त्रज्ञ, कादंबरीकार, इतिहास-संशोधक व विचारक थे। मराठी ज्ञानकोश के महनीय कार्य के कारण उन्हें 'ज्ञानकोशकार केतकर' नाम से जाना जाता है।

परिचय

श्रीधर वेंकटेश केतकर का जन्म वर्तमान छत्तीसगढ़ के रायपुर में हुआ था। उनकी आरम्भिक शिक्षा अमरावती तथा मुंबई के विल्सन कॉलेज में हुई जो बड़े अनियमित ढंग से चली। विविध विषयों का ज्ञान प्राप्त करने में उन्होंने अच्छी रुचि दिखलाई और साहित्य संबंधी अनेक क्रियाकलापों में उत्साहपूर्वक दिलचस्पी ली, फिर भी वे यहाँ विश्वविद्यालय की कोई उपाधि प्राप्त न कर सके।
सन्‌ 1906 में वे अमरीका चले गए। कॉर्नेल विश्वविद्यालय में पाँच वर्ष बिताने के बाद 1911 में उन्होंने पी-एच. डी. वी उपाधि प्राप्त की। उनके शोधप्रबंध का शीर्षक था 'भारत में जातियों का इतिहास' (द हिस्टरी ऑफ कास्ट इन इंडिया)। इसमें उन्होंने मनुस्मृति में परिलक्षित सामाजिक स्थितियों का विवेचनात्मक विश्लेषण किया। उन्होंने मनुस्मृति का रचनाकाल 227 से 320 ई. के बीच में माना है। इसके परिशिष्ट रूप में दिए गए लेख 'जाति और मानव-जाति-विज्ञान' में उन्होंने 'वर्ण' तथा 'जाति' के मौलिक भेद पर बल दिया। अमरीका में उन्होंने अपना समय विविध विषयों का ज्ञान प्राप्त करने में बिताया जो उनके जीवन के मुख्य ग्रंथ मराठी ज्ञानकोश के निर्माण में सहायक हुअ। लौटते समय एक वर्ष तक वे लंदन में रुके और वहाँ भी सामाजिक विषयों संबंधी अध्ययन एवं गवेषण कार्य जारी रखा। यहाँ उन्होंने जातियों के इतिहास का दूसरा खंड 'हिंदुत्व पर निबंध' (अ‍ॅन एसे ऑन हिंदूइझम, इट्स फॉर्मेशन अँड फ्यूचर) नाम से प्रकाशित किया।
भारत आने के बाद केतकर ने कुछ वर्ष कलकत्ता विश्वविद्यालय में राजनीतिशास्त्र तथा अर्थशास्त्र पढ़ाने में व्यतीत किए। इसी समय उन्होंने दो अन्य ग्रंथ प्रकाशित किए - भारतीय अर्थशास्त्र तथा हिंदू विधि (हिंदू लॉ अँड द मेथड्स अँड प्रिन्सिपल्स ऑफ द हिस्टॉरिकल स्टडी देअरऑफ)।
उन्होंने जनवरी, 1916 में ही वस्तुत: मराठी ज्ञानकोश के महान्‌ साहित्यिक अनुष्ठान का औपचारिक रूप से आरंभ किया। उन्हें इसे पाँच वर्ष में प्रकाशित करने की आशा थी किंतु वास्तव में केवल पहला खंड ही सन्‌ 1921 में निकल सका और इक्कीसवाँ खंड (अनुक्रमणिका) 1929 में प्रकाशित हुआ। 1916 से 1929 तक का 13-14 वर्ष का समय केतकर के लिए असाधारण दौड़ धूपवाली सक्रियता का था, क्योंकि उन्हें एक साथ ही ज्ञानकोश के संपादक, व्यवस्थापक, मुद्रक, प्रकाशक, यहाँ तक कि स्थान स्थान पर जाकर उसके ग्राहक बनाने का भी कार्य करना पड़ता था। पूर्ण संलग्नता चाहनेवाले इस काम के साथ साथ और उसके समाप्त हो जाने के बाद भी, वे अन्यान्य कार्यों में - साहित्यिक, सामाजिक तथा राजनीतिक - बराबर जुटे रहते थे। वे एक दैनिक समाचारपत्र तथा एक साहित्य पत्रिका का संपादन करते थे और उपन्यास, राजनीतिक पुस्तिकाएँ तथा समाजविज्ञान संबंधी निबंध लिखा करते थे। इसके अतिरिक्त वे अपनी भावी पुस्तक 'प्राचीन महाराष्ट्र का इतिहास' के संबंध में बहुत सा गवेषण कार्य भी करते रहते थे। किंतु यह बात हमें मान ही लेनी पड़ती है कि सन्‌ 1930 के बाद की उनकी रचनाएँ देखने से स्पष्ट हो जाता है कि पहले के कुशल लेखक की मानसिक ग्रहणशीलता में कमी आ गई है।
सन्‌ 1920 में केतकर ने एक जर्मन महिला, एडिथ क्ह्रो से विवाह किया, जो व्रत्यस्तोम के द्वारा हिंदू धर्म में दीक्षित कर ली गई थी। इसी महिला ने विंटरनित्स द्वारा लिखित 'भारतीय साहित्य का इतिहास' का अंग्रेजी में अनुवाद प्रस्तुत किया। उनके जीवन को स्थिरता प्रदान करने में इस विवाह से बड़ी सहायता मिली।
२८८३ ईसा पूर्व

२८८३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८८३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
ऍनसॅलअडस (उपग्रह)

ऍनसॅलअडस हमारे सौर मण्डल के छठे ग्रह शनि का छठा सब से बड़ा उपग्रह है। ऍनसॅलअडस आकार में बहुत छोटा है - इसका व्यास (डायामीटर) केवल ४०० किमी है, जो शनि के सब से बड़े चद्रमा, टाइटन, का सिर्फ़ दसवाँ है। इस छोटे आकार के बावजूद इसकी सतह पर टीले-खाइयों से लेकर उल्कापिंडों के प्रहार से बने हुए गड्ढों तक तरह-तरह की चीजें देखी जाती हैं। ऍनसॅलअडस की सतह पर अधिकतर पानी की बर्फ़ की एक मोटी तह फैली हुई है। इस बर्फ़ीली सतह की वजह से ऍनसॅलअडस का ऐल्बीडो (सफ़ेदपन या चमकीलापन) १.३८ है, जो सौर मण्डल की किसी भी अन्य ज्ञात वस्तु से अधिक है। अंतर्राष्ट्रीय खगोलीय संघ ने इस उपग्रह की सतह पर मौजूद बहुत से आकारों के नाम आलिफ़ लैला की कहानियों के पात्रों पर रखे हैं, जैसे की समरक़न्द खाइयाँ, अलादीन गड्ढा, सरान्दीब मैदान, वग़ैराह।

अन्य भाषाओँ में

ऍनसॅलअडस को अंग्रेज़ी में "Enceladus" लिखा जाता है। ऍनसॅलअडस प्राचीन यूनानी धार्मिक कथाओं का एक भीमकाय पात्र था।

फव्वारे

ऍनसॅलअडस हमारे सौर मण्डल के बाहरी इलाक़े में केवल तीन वस्तुओं में से है जिनपर सक्रीय रूप से ज्वालामुखीय रूप के उगलाव देखें गए हैं (बाक़ी दो वरुण/नॅप्ट्यून का उपग्रह ट्राइटन और बृहस्पति का उपग्रह आयो हैं)। ऍनसॅलअडस के दक्षिणी ध्रुव के पास पानी उगलते हुए फुव्वारे हैं। वैज्ञानिक मानते हैं के इनका कारण यह है के शनि का भयंकर गुरुत्वाकर्षण अपने ज्वारभाटा बल से ऍनसॅलअडस को गूँधता है जिस से उसकी काफ़ी बर्फ़ पिघली हुई रहती है और कुछ फट कर इन फव्वारों के रूप में देखी जाती है। कुछ वैज्ञानिकों का तो यह भी कहना है के संभव है के ऍनसॅलअडस की बर्फ़ीली सतह के नीचे एक पानी का समुद्र छुपा हुआ हो, जिसमें जीवों के पाए जाने की कुछ आशा की जा सकती है।

दक्षिणी ध्रुव क्षेत्र

कैसीनी यान ने १४ जुलाई २००५ को ऍनसॅलअडस के दक्षिण ध्रुव के इलाक़े के ऊपर से उड़ते हुए कुछ दिलचस्प चीजें देखीं - इस पूरे क्षेत्र में चट्टानों और खाईयों की शृंखलाएँ हैं। इन में से कुछ ज़मीन की आकृतियाँ ५ लाख साल के अन्दर-अन्दर बनी हैं जो भूवैज्ञानिक दृष्टि से बहुत ही नयी मानी जाती हैं। इसका अर्थ है के ऍनसॅलअडस की ज़मीन पर पृथ्वी की तरह हिलना-डुलना जारी है। इस क्षेत्र के बीच में बर्फ़ीली ज़मीन में चार गहरी ख़रोंचों जैसी खाइयाँ हैं जिनकी तुलना शेर की धारियों से की गयी है। इस क्षेत्र को "शेर की धारियों" वाला इलाक़ा कहा जाता है (अंग्रेज़ी में "टाइगर स्ट्राइप्स")।

परिक्रमा कक्षा

ऍनसॅलअडस की परिक्रमा की कक्षा शनि के छल्लों के दरम्यान "ई छल्ले" के अन्दर स्थित है। ई छल्ला जहाँ स्थित है वहाँ पर गुरुत्वाकर्षक प्रभाव कुछ ऐसे हैं के इस छल्ले में मौजूद टुकड़ों को १०,००० से १००,००० साल के अन्दर बिसर जाना चाहिए। कुछ वैज्ञानिकों का मानना है के ई छल्ले का बहुत सा मलबा ऍनसॅलअडस के बर्फ़ के फुव्वारों से ही आता है। जैसे-जैसे इस छल्ले का पुराना मलबा बिखर जाता है, ऍनसॅलअडस के फुव्वारों से और मलबा आता रहता है और इस छल्ले को क़ायम रखता है।
मीरसराइ उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

मीरसराइ उपजिला बांग्लादेश के दक्षिण-पूर्वी भाग में, चट्टग्राम विभाग के चट्टग्राम जिले में स्थित है। यहाँ से स्थित निकटतम् बड़ा नगर चट्टग्राम यानी चटगाँव है।
पूर्णिमा महतो

करियर

एक बच्चे के रूप में, महतो ने जमशेदपुर के बिरसानगर में एक मैदान पर तीरंदाजी देखी। उन्होंने 1992 में भारतीय राष्ट्रीय टीम में जगह बनाई और टीम के साथ प्रशिक्षण लेने के लिए दिल्ली चली गई। एक तीरंदाज के रूप में, महतो ने राष्ट्रीय और अंतर्राष्ट्रीय तीरंदाजी दोनों प्रतियोगिताओं में पदक अर्जित किए। वह एक भारतीय राष्ट्रीय चैंपियन भी थीं। 1993 की अंतर्राष्ट्रीय तीरंदाजी चैम्पियनशिप में, उन्होंने टीम स्पर्धा में स्वर्ण पदक अर्जित किया। 1994 के पुणे राष्ट्रीय खेलों में, उन्होंने तीरंदाजी में छह स्वर्ण पदक जीते। उन्होंने 1994 के एशियाई खेलों में भाग लिया लेकिन पदक नहीं जीता। 1997 में नेशनल चैंपियनशिप में, उन्होंने दो स्वर्ण पदक अर्जित किए और दो राष्ट्रीय रिकॉर्ड बनाए। उन्होंने 1998 के राष्ट्रमंडल खेलों में रजत पदक अर्जित किया। 1999 के भारतीय राष्ट्रीय खेलों में, डोला बेनर्जी ने वो राष्ट्रीय रिकॉर्ड तोड़ दिया जो महतो ने 2 साल पहले तीरंदाजी प्रतियोगिता में 30 मीटर प्रतियोगिता में बनाया था।

अनुशिक्षण

महतो तीरंदाजी कोच हैं। 1994 से शुरू होकर, उन्होंने टाटा तीरंदाजी अकादमी में प्रवेश लिया और वह 2012 तक इस स्थान पर रहीं। जिन तीरंदाजों को उन्होंने व्यक्तिगत रूप से कोचिंग दी है, उनमें 2012 की ग्रीष्मकालीन ओलंपियन दीपिका कुमारी भी शामिल हैं।
महतो स्पेन में 2005 के सीनियर वर्ल्ड आउटडोर तीरंदाजी चैम्पियनशिप सहित कई प्रतियोगिताओं में भारतीय राष्ट्रीय टीमों के लिए कोच रह चुकी हैं, जहाँ उनकी टीम ने रजत पदक अर्जित किया। उन्होंने 2007 में चीन में सीनियर एशियन तीरंदाजी चैंपियनशिप में भारतीय टीम में भी हिस्सा लिया, जहाँ पुरुषों की टीम ने पहला स्थान पाया और महिला टीम ने तीसरा स्थान पाया। वह 2008 के ग्रीष्मकालीन ओलंपिक में भारत के लिए सहायक कोच थीं। उन्होंने क्रोएशिया में 2008 विश्व कप में भारतीय टीम में भी हिस्सा लिया, जहां उनके तीरंदाजों ने इस कार्यक्रम में एक रजत पदक और एक कांस्य पदक अर्जित किया। उन्होंने 2009 विश्व युवा तीरंदाजी चैम्पियनशिप में भारत की कोचिंग की। उन्होंने 2010 के तीरंदाजी विश्व कप ग्रैंड में तीन भारतीय तीरंदाजों को कोचिंग दी। उन्होंने 2010 के एशियाई खेलों में भारतीय राष्ट्रीय टीम में भाग लिया, जहां उनके तीरंदाजों ने व्यक्तिगत स्पर्धाओं में दो कांस्य पदक अर्जित किए। उन्होंने 2010 के राष्ट्रमंडल खेलों में भारतीय राष्ट्रीय टीम को कोचिंग दी, जिसमें उनके तीरंदाजों ने तीन स्वर्ण और दो कांस्य पदक अर्जित किए।
महतो को 2012 के ग्रीष्मकालीन ओलंपिक में भारत का प्रतिनिधित्व करने के लिए राष्ट्रीय टीम के कोच के रूप में चुना गया था। पूर्णिमा महतो को 29 अगस्त 2013 को 2013 के लिए भारत के राष्ट्रपति से द्रोणाचार्य पुरस्कार से सम्मानित किया गया था। पूर्णिमा महतो झारखंड की पहली महिला हैं जिन्हें प्रतिष्ठित द्रोणाचार्य पुरस्कार से सम्मानित किया गया है।
अब्दुर्रहमान (कवि )

अब्दुर्रहमान अवहट्ट भाषा के प्रारंभिक महाकवियों में गिने जाते हैं। इनका आविर्भाव अपभ्रंश काल के परवर्ती युग में हुआ।

व्यक्तिगत जीवन

इनके पिता का नाम मीर हुसैन और यह मुल्तान के निवासी थे।

काव्य

सन्देश रासक/रासो उनकी प्रसिद्ध कृति है जिसे 1207 ई॰ के लगभग का बताया जाता है। यह एक दूतकाव्य है। हिंदी साहित्य में प्रकृति वर्णन का समावेश करने वाले प्राथमिक कवियों में इनकी गणना की जाती है।

प्राथमिक कवि

यह अवहट्ट भाषा के प्रथम मुसलमान कवि माने जाते हैं।
हीरामन

हीरामन राजस्थान के लोक-देवता है। इनकी पुजा पशुरक्षक देवता के रूप मे होती है। इनका सम्बन्ध श्रीदेवनारायण महाकथा के नापाजी से बताया जाता है।
२९८२ ईसा पूर्व

२९८२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९८२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
पाकिस्तान खपे

पाकिस्तान खपे (नस्तालीक़: پاکستان کھپے) पंजाबी, सिन्धी और उर्दू भाषाओँ का एक विवादित नारा है। इसका पंजाबी और उर्दू में अर्थ होता है "पाकिस्तान खप जाए (यानि उसका नाश हो)" लेकिन सिन्धी में अर्थ होता है "पाकिस्तान चाहिए (यानि नाश से बचा रहे)।" इसके विपरीत सिन्धी भाषा में "पाकिस्तान न खपे" का मतलब है के "हमें पाकिस्तान नहीं चाहिए।"
सिन्धी अलगाववादी अक्सर अपने जलसों में "पाकिस्तान न खपे" के नारे लगते हैं। बेनज़ीर भुट्टो की मौत पर उनकी "पाकिस्तान पीपल्ज़ पार्टी" के कार्यकर्ताओं ने "पाकिस्तान न खपे" के राष्ट्र-विरोधी नारे लगाए थे। इस विद्रोही भावना को शांत करने के लिए बेनज़ीर भुट्टो के पति और आगे चलकर पाकिस्तान के बनने वाले राष्ट्रपति आसिफ अली ज़रदारी ने "पाकिस्तान खपे" का जवाब दिया। इसपर उनके आलोचकों ने प्रश्न उठाया है के उनका तात्पर्य इस नारे का सिन्धी अर्थ है या पंजाबी।
पीलू मोदी

पीलू मोदी (Piloo Mody ; 14 नवम्बर 1926 - 29 जनवरी 1983), स्वतंत्र पार्टी के प्रमुख नेता थे। वे भारत में उदारवादी एवं मुक्त आर्थिक नीतियों के समर्थक थे। वे पारसी धर्म के मानने वाले थे। वे लोकसभा के सभासद भी रहे। उनके भाई रूसी मोदी, टाटा लोहा एवं इस्पात कम्पनी (टिस्को) के भूतपूर्व अध्यक्ष थे। आपातकाल (भारत) के समय सन् १९७५ में इन्दिरा गांधी ने उन्हें मीसा के अन्तर्गत गिरफ्तार करवा लिया था।

जीवनी

पीलू मोदी की आरम्भिक शिक्षा देहरादून के दून स्कूल में हुई। उनकी उच्चतर शिक्षा बर्कली के कैलिफोर्निया विश्वविद्यालय में हुई जहाँ उन्होने वास्तुकला (आर्किटेक्चर) में अध्ययन किया। वे जुल्फिकार अली भुट्टो के नजदीकी मित्र थे एवं उनकी याद में प्रसिद्ध पुस्तक "जुल्फी माय फ्रेंड" (Zulfy my Friend) लिखा।
ब्रॉडकास्ट इंजीनियरिंग कंसल्टेंट्स इंडिया लिमिटेड

ब्रॉडकास्ट इंजीनियरिंग कंसल्टेंट्स इंडिया लिमिटेड (बेसिल) भारत सरकार के केन्द्रीय सार्वजनिक क्षेत्र का एक उद्यम है। यह एक आईएसओ 9001: 2015, आईएसओ 27001: 2013 और आईएसओ / आईईसी 20000: 2012 प्रमाणित, मिनी रत्न कम्पनी है। इसकी स्थापना २४ मार्च १९९५ को की गई थी। यह रेडियो और टेलीविजन प्रसारण अभियांत्रिकी जैसे; सामग्री उत्पादन सुविधाओं, स्थलीय प्रसारण की सुविधा, उपग्रह और केबल प्रसारण सुविधाएं भारत और विदेशों में परियोजना परामर्श सेवाएं और टर्न-की समाधान प्रदान करता है। यह डिजाइन और निर्माण प्रसारण से संबंधित, प्रशिक्षण की तरह मानव संसाधन से संबंधित गतिविधियों के निर्माण और आदमी शक्ति प्रदान करने जैसे सहायक सेवाएं प्रदान करता है। बेसिल भी रक्षा, पुलिस और अर्ध सैनिक विभागों को विशेष संचार, निगरानी, ​​सुरक्षा और निगरानी प्रणाली की आपूर्ति करती है। बेसिल नोएडा में दिल्ली में प्रधान कार्यालय और कार्पोरेट कार्यालय है।
बेसिल परामर्श एजेंसी, प्रणाली एकीकरण के साथ-साथ प्रसारण इंजीनियरिंग और सूचना एवं संचार प्रौद्योगिकी के क्षेत्र में एक टर्नकी समाधान प्रदाता के रूप में काम करता है।
ज़ुन्गार लोग

विवरण

१६वीं सदी में मंगोलिया में उत्तरी युआन राजवंश का काल चल रहा था, जो एक मंगोल राजवंश था और सिंहासन पर तुमेन जसग्तू ख़ान (Tümen Jasagtu Khan) बैठा था। उसने जब अपना साम्राज्य विस्तृत किया तो बहुत से मंगोल और तुन्गुसी क़बीलों ने उसकी अधीनता स्वीकार ली लेकिन कुछ ओइरत उस के विरुद्ध जूझे। इसके बाद १७वीं सदी ईसवी में ख़ल्ख़ा मंगोल क़बीले का अल्तान ख़ान मंगोलों पर अपना शासन जमाना चाहता था और इन ओइरत क़बीलों ने उसकी अधीनता न स्वीकारते हुए उस से लड़ाई की। ख़ल्ख़ा पूर्वी मंगोल होते हैं जबकि ओइरत पश्चिमी मंगोल हैं। आगे चलकर चीन और मंगोलिया पर मान्छु लोगों का अधिकार हुआ तो इन ओइरतों ने मान्छुओं से भी टक्कर ली। ओइरत मंगोलों का यही उपसमुदाय 'ज़ुन्गार' कहलाया। शुरू में तो ज़ुन्गार केवल ओओलेद (Oöled), दोरवोद (Dörvöd) और ख़ोइत (Khoit) क़बीलों का परिसंघ थे, लेकिन आगे चलकर इनमें तोरग़ुत​ और ख़ोशूत क़बीलों के भी कुछ अंशों को ज़बरदस्ती शामिल कर लिया गया। ज़ुन्गारों में लोकबोलियों के आधार पर यह मान्यता है कि वे चंगेज़ ख़ान के ज़माने में स्तेपी क्षेत्र पर घूमने वाले नायमन लोगों के वंशज हैं, जो एक तुर्की-मंगोल क़बीला हुआ करता था।

नामों के उच्चारण

ध्यान दें कि 'ख़ोशूत', 'ख़ान' और 'ख़ल्ख़ा' जैसे शब्दों में बिन्दु-वाले 'ख़' अक्षर के उच्चारण बिन्दु-रहित 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है। यह भी ध्यान दें कि 'तोरग़ुत​' में बिन्दु-वाले 'ग़' अक्षर के उच्चारण भी बिन्दु-रहित 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।
धरमबीर

धरमबीर एक भारतीय राजनीतिज्ञ हैं। वह 2014 के आम चुनावों में हरियाणा के भिवानी महेन्द्रगढ़ क्षेत्र से भारतीय जनता पार्टी के उम्मीदवार के रूप में सोलहवीं लोक सभा में सांसद निर्वाचित हुए।
तोल्क्पियम

तोल्क्पियम की रचना तमिल विद्वान तोळकापियां ने की हैं। यह अगम (प्रेम) तथा पुरम (युद्ध) से जुड़ा तमिल व्याकरण हैं। तोळकापियां द्वितीय तमिल संगम के अध्यक्ष(संस्थापक अध्यक्ष अगस्त्य ऋषि) भी थे।
जयप्रकाश नारायण

शिक्षा

पटना में अपने विद्यार्थी जीवन में जयप्रकाश नारायण ने स्वतंत्रता संग्राम में हिस्सा लिया। जयप्रकाश नारायण बिहार विद्यापीठ में शामिल हो गये, जिसे युवा प्रतिभाशाली युवाओं को प्रेरित करने के लिए डॉ॰ राजेन्द्र प्रसाद और सुप्रसिद्ध गांधीवादी डॉ॰ अनुग्रह नारायण सिन्हा द्वारा स्थापित किया गया था, जो गांधी जी के एक निकट सहयोगी रहे और बाद में बिहार के पहले उप मुख्यमंत्री सह वित्त मंत्री रहे। वे 1922 में उच्च शिक्षा के लिए अमेरिका गये, जहाँ उन्होंने 1922-1929 के बीच कैलिफोर्निया विश्वविद्यालय-बरकली, विसकांसन विश्वविद्यालय में समाज-शास्त्र का अध्ययन किया। महँगी पढ़ाई के खर्चों को वहन करने के लिए उन्होंने खेतों, कम्पनियों, रेस्त्रा में काम किया। वे मार्क्स के समाजवाद से प्रभावित हुए। उन्होंने एम॰ ए॰ की डिग्री हासिल की। उनकी माताजी की तबियत ठीक न होने के कारण वे भारत वापस आ गये और पी॰ एच॰ डी॰ पूरी न कर सके।
सर्जियो काटो

प्रारंभिक जीवन

रियो डी जेनेरिओ मे teatro o tablado नामक एक थियेटर से उन्होने अपनी अभिनय यात्रा आरम्भ की|वहीं रहकर ही वो अपनी शिक्षा और काम एक साथ करते थे|१९८२ मे उन्होने ब्रेज़ीलियन वायु सेना मे योगदान दिया और १९८५ मे वह यू॰के॰ चले गये थे|वहां जाकर उन्होने कैलिफोर्निया उच्च विद्याल्य से अंग्रेज़ी का अध्धयन करने के बाद कैलिफोर्निया विश्वविद्यालय, लॉस ऐंजेलिस से डिप्लोमा प्राप्त किया|

सिनेमा एवं टीवी जीवन कार्य

सर्जियो काटो का पहला सिनेमा है Bete Balanço, जिसमे उन्होने नृत्य का अभिनय किया| बैले शिल्‍प से उन्होने अभिनय करना चाहा, जो संपन्न हुआ Brenda Starr नामक फिल्म के साथ जिसमे उन्होने ब्रुक शिल्ड के साथ एक गाड़ी चालक का अभिनय किया था| उसके बाद उन्होने I Might Even Love You नामक सिनेमा मे एक पियक्कड़ का अभिनय किया था|
कलहंस (रंग)

कलहंस, जिसे अँग्रेजी़ में टीयल या टीयल ग्रीन भी कहा जाता है, मध्यम से गहरे हरे-नीले की ओर होता है, जिसमें निम्न संतृप्ति होती है। निकटवर्ती गह्रा क्यान। इस रंग को अपना नाम, कलहंस पक्षी की आँख के किनारेके गोले के रंग से मिला।
ऐविओनिकी

ऐविओनिकी शब्द का अर्थ है उड़ान में प्रयुक्त होने वाली इलेक्ट्रॉनिक्स| इसमें मुख्यतः संचार, नेविगेशन, नियंत्रण और डिजिटल प्रदर्शन से सम्बंधित हार्डवेयर एवं साफ्टवेयर का निर्माण और संचालन सम्मिलित होता है|
ऋषभदेव

जीवन चरित्र

जैन पुराणों के अनुसार अन्तिम कुलकर राजा नाभिराज के पुत्र ऋषभदेव हुये। भगवान ऋषभदेव का विवाह यशावती देवी और सुनन्दा से हुआ। ऋषभदेव के १०० पुत्र और दो पुत्रियाँ थी। उनमें भरत चक्रवर्ती सबसे बड़े थे एवं प्रथम चक्रवर्ती सम्राट हुए जिनके नाम पर इस देश का नाम भारत पडा। दुसरे पुत्र बाहुबली भी एक महान राजा एवं कामदेव पद से बिभूषित थे। इनके आलावा ऋषभदेव के वृषभसेन, अनन्तविजय, अनन्तवीर्य, अच्युत, वीर, वरवीर आदि ९९ पुत्र तथा ब्राम्ही और सुन्दरी नामक दो पुत्रियां भी हुई, जिनको ऋषभदेव ने सर्वप्रथम युग के आरम्भ में क्रमश: लिपिविद्या (अक्षरविद्या) और अंकविद्या का ज्ञान दिया। बाहुबली और सुंदरी की माता का नाम सुनंदा था। भरत चक्रवर्ती, ब्रह्मी और अन्य ९८ पुत्रों की माता का नाम सुमंगला था। ऋषभदेव भगवान की आयु ८४ लाख पूर्व की थी जिसमें से २० लाख पूर्व कुमार अवस्था में व्यतीत हुआ और ६३ लाख पूर्व राजा की तरह|

हिन्दु ग्रन्थों में वर्णन

वैदिक दर्शन परम्परा में भी ॠषभदेव का विष्णु के 24 अवतारों में से एक के रूप में संस्तवन किया गया है। भागवत में अर्हन् राजा के रूप में इनका विस्तृत वर्णन है।
हिन्दूपुराण श्रीमद्भागवत के पाँचवें स्कन्ध के अनुसार मनु के पुत्र प्रियव्रत के पुत्र आग्नीध्र हुये जिनके पुत्र राजा नाभि (जैन धर्म में नाभिराय नाम से उल्लिखित) थे। राजा नाभि के पुत्र ऋषभदेव हुये जो कि महान प्रतापी सम्राट हुये। भागवतपुराण अनुसार भगवान ऋषभदेव का विवाह इन्द्र की पुत्री जयन्ती से हुआ। इससे इनके सौ पुत्र उत्पन्न हुये। उनमें भरत चक्रवर्ती सबसे बड़े एवं गुणवान थे। उनसे छोटे कुशावर्त, इलावर्त, ब्रह्मावर्त, मलय, केतु, भद्रसेन, इन्द्रस्पृक, विदर्भ और कीकट ये नौ राजकुमार शेष नब्बे भाइयों से बड़े एवं श्रेष्ठ थे। उनसे छोटे कवि, हरि, अन्तरिक्ष, प्रबुद्ध, पिप्पलायन, आविर्होत्र, द्रुमिल, चमस और करभाजन थे।

प्रतिमा

भगवान ऋषभदेव जी की एक ८४ फुट की विशाल प्रतिमा भारत में मध्य प्रदेश राज्य के बड़वानी जिले में बावनगजा नामक स्थान पर उपस्थित है। मांगीतुंगी(महाराष्ट्र ) में भगवान ऋषभदेव की 108 फुट की विशाल प्रतिमा है। और उदयपुर शहर का एक प्रसिद्ध शहर भी ऋषभदेव नाम से प्रसिद्ध है जहां भगवान ऋषभदेव का एक विशाल मंदिर तीर्थ क्षेत्र विद्यमान हैं जिसमें ऋषभदेव भगवान की एक बहुत ही मनोहारी सुंदर मनोज्ञ और चमत्कारी प्रतिमा विराजमान है जिसे जैन के साथ भील आदिवासी लोग भी पूजते हैं।
राजस्थान हिन्दी ग्रन्थ अकादमी

स्थापना

भारत सरकार ने प्राथमिक एवं माध्यमिक शिक्षा के बाद सन् 1968 में उच्च शिक्षा के माध्यम परिवर्तन पर बल दिया था। भारत सरकार की इस राष्ट्रीय शिक्षा नीति के अन्तर्गत भारतीय भाषाओं में उच्च शिक्षा के विद्यार्थियों के लिए विभिन्न विषयों की पुस्तकों का लेखन] प्रकाशन एवं विपणन किया जाना था। इसके लिए हिन्दी प्रदेशों में ग्रन्थ अकादमियों एवं हिन्दीतर प्रदेशों में पाठ्य पुस्तक-निर्माण मण्डलों का गठन किया गया था। सन् 1969 में एक स्वायत्तशासी संस्था के रूप में राजस्थान हिन्दी ग्रन्थ अकादमी की स्थापना हुई।

उद्देश्य

अपनी स्थापना से यह अकादमी हिन्दी माध्यम में उच्चशिक्षा प्राप्त कर रहे विद्यार्थियों के लिए विज्ञान, तकनीकी, मानविकी, वाणिज्य, सामाजिक विज्ञान एवं शिक्षा आदि विषयों की पाठ्य सामग्री उपलब्ध करवाती है। इस पाठ्य सामग्री में पाठ्य पुस्तकें हैं तो सन्दर्भ ग्रन्थ भी हैं। अकादमी 'न लाभ-न हानि' के सिद्धान्त पर पुस्तकें प्रकाशित करती है ताकि कम कीमत की इन पुस्तकों को अधिक से अधिक विद्यार्थी खरीद सकें। पुस्तकें विषय विशेषज्ञों के द्वारा लिखी जाती हैं ताकि गुणवत्ता कायम रहे।
कठपुतली (इंटरनेट)

कठपुतली एक ऑनलाइन पहचान है जिसका लक्ष्य धोका देना है। इस शब्द को कपड़े से बनी गुड़िया या कठपुतली के हवाले से वास्तुतः धोके की पहचान को कहा जाता है जो इंटरनेट के किसी सदस्य की ओर से स्वयं या किसी और का झूठा दाका करके वह करता है।
अमेरिकन हेयरलैस टेरियर

अमेरिकन हेयरलैस टेरियर कुत्तो की एक नसल है जिसे की पूर्व में रेट टेरियर की ही नसल माना जाता था। १ जनवरी २००४ से संयुक्त केंनल क्लब ने अमेरिकन हेयरलैस टेरियर को टेरियर की एक अलग नसल के तोर पे मान्यता दे दी। इस नसल को कई बार बिन बाल वाले चीहाहुआ भी समझ लिया जाता है।
१६१२ ईसा पूर्व

१६१२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६१२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मुक्त विश्वविद्यालय

भारत के मुक्त विश्वविद्यालय

1. इंदिरा गांधी राष्ट्रीय खुला विश्वविद्यालय, मैदान गढ़ी, नई दिल्ली-110068, भारत,
2. डॉ॰ बी.आर. आंबेडकर खुला विश्वविद्यालय, (बीआरएओयू) हैदराबाद, आंध्र प्रदेश (1982) प्रोफेसर जी.राम रेड्डी मार्ग, मार्ग सं. 46, जुबली हिल्स, हैदराबाद-500033, आंध्र प्रदेश, भारत,
3. वर्धमान महावीर खुला विश्वविद्यालय (वी.एम.ओ.यू.), कोटा, राजस्थान (1987), रावतभाटा रोड, अखेलगढ़, कोटा-324010, राजस्थान
4. नालंदा खुला विश्वविद्यालय (एन.ओ.यू), पटना, बिहार, (1987), तीसरी मंजिल, बिस्कोमॉन भवन, पश्चिम गांधी मैदान, पटना-800001, बिहार, भारत
5. यशवंतराव चह्नाण महाराष्ट्र खुला विश्वविद्यालय (वाईसीएमओयू), नाशिक, महाराष्ट्र-(1989) ध्यानगंगोत्री, गंगापुर डैम के पास, नाशिक-422222, महाराष्ट्र, भारत
6. मध्य प्रदेश भोज खुला विश्वविद्यालय (एम.पी.बी.ओ.यू.) भोपाल, म.प्र. (1991), आई.टी.आई (गैस राहत) भवन गोविंदपुरा, भोपाल-462023
7. डॉ॰ बाबासाहेब आम्बेडकर खुला विश्वविद्यालय (बीएओयू), अहमदाबाद, गुजरात (1994), राजकीय, बंगला नं. 9, डफनाला शाही बाग, अहमदाबाद-380003, गुजरात, भारत
8. कर्नाटक राज्य खुला विश्वविद्यालय (के.एस.ओ.यू.) मैसूर, कर्नाटक, (1996) मनसागंगोत्री, मैसूर-570006, कर्नाटक, भारत
9. नेताजी सुभाष खुला विश्वविद्यालय (एन.एस.ओ.यू.), कोलकाता, प.बं. (1997) 1, वुडबर्न पार्क, कोलकाता-700020, पश्चिम बंगाल, भारत
10. उ.प्र. राजश्री टंडन खुला विश्वविद्यालय (यूपीआरटीओयू), इलाहाबाद, उ.प्र. (1998), 17, महर्षि दयानंद मार्ग, (थॉर्नहिल रोड), इलाहाबाद, उत्तर प्रदेश, भारत
11. तमिलनाडु खुला विश्वविद्यालय (टी.एन.ओ.यू.), चेन्नै, तमिलनाडु (2002), तकनीकी शिक्षा निदेशालय कैम्पस, ग्विंडी, चेन्नै-600025
12. पंडित सुंदरलाल शर्मा खुला विश्वविद्यालय (पीएसएसओयू), बिलासपुर, छत्तीसगढ़ (2005), पंडित दीनदयाल उपाध्याय पार्क के पास, व्यापार विहार, बिलासपुर (छत्तीसगढ़)
13. उत्‍तराखण्‍ड मुक्‍त विश्वविद्यालय, हल्द्वानी, (नैनीताल) उत्‍तराखण्‍ड(2005) , -   विश्वविद्यालय मार्ग तीनपानी, हल्द्वानी नैनीताल उत्‍तराखण्‍ड -263139, फोन 286000 website; www.uou.ac.in 
14. के.के. हैंडकि, राज्य विश्वविद्यालय, गुवाहाटी, असम